Diari Oficial de la Generalitat Valenciana


Sumari del DOGV 5558, del 18-07-2007 (2007/9372)

ORDRE de 6 de novembre de 2006, de la Conselleria de Territori i Habitatge, per la qual s'aprova l'amollonament parcial de l'assagador Reial d'Hortolà, al seu pas pel terme municipal de Requena (subtram I: des de l'inici del terme procedent del de Venta del Moro fins a la Charca de Poyatos), en la província de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5558

Data del DOGV
:   18-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9372


Data del document
:   06-11-2006

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Requena
    * via rural
    * ramat

ORDRE de 6 de novembre de 2006, de la Conselleria de Territori i Habitatge, per la qual s'aprova l'amollonament parcial de l'assagador Reial d'Hortolà, al seu pas pel terme municipal de Requena (subtram I: des de l'inici del terme procedent del de Venta del Moro fins a la Charca de Poyatos), en la província de València. [2007/9372]  
Vist l'expedient d'amollonament parcial del camí ramader assagador Reial d'Hortolà, al seu pas pel terme municipal de Requena (subtram I: des de l'inici del terme de Requena, procedent del de Venta del Moro, fins a la Charca de Poyatos), instruït per la Direcció General de Gestió del Medi Natural de la conselleria de Territori i Habitatge, a fi de consolidar el caràcter de domini públic d'aquest.  
Ja que en data 23 de desembre de 2002 (BOE 22.01.03), van subscriure un conveni entre el Ministeri de Medi Ambient i la conselleria de Medi Ambient de la Generalitat Valenciana, per a l'execució del projecte de delimitació, amollonament i senyalització dels camins ramaders del corredor Vall del Cabriol - Albufera de València (ramal meridional) en els termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dos Aguas, Tous, Catadau, Alfarp, Carlet, l'Alcúdia, Algemesí, Guadassuar, Albalat de la Ribera i Sueca.  
Ja que mitjançant una Resolució de 7 de juliol de 2003 de la conselleria de Territori i Habitatge, es va autoritzar l'inici dels expedients de delimitació dels terrenys dels camins ramaders inclosos en el conveni subscrit en data 23 de desembre de 2002 (BOE 22.01.03), entre el Ministeri de Medi Ambient i la conselleria de Medi Ambient de la Generalitat.  
Ja que per mitjà de l'Ordre d'11 d'abril de 2005, de la conselleria de Territori i Habitatge de la Generalitat Valenciana, es va aprovar la delimitació parcial del camí ramader assagador Reial d'Hortolà al seu pas pel terme municipal de Requena (subtram I: des del punt en què l'assagador s'endinsa en el terme municipal de Requena fins a la Charca de Poyatos), província de València, i es va acordar la pràctica del seu amollonament i que l'esmentada ordre aprovatòria va aparéixer publicada en el Diari Oficial de la Comunitat Valenciana núm. 5016, de data de 30 de maig de 2005.  
Ja que la delimitació aprovada s'ajusta a la classificació dels camins ramaders del terme municipal de Requena, aprovada per Ordre Ministerial de 20 d'octubre de 1971.  
Ja que no es va rebre cap recurs a la dita ordre d'aprovació de la delimitació parcial de l'assagador Reial d'Hortolà al seu pas pel terme municipal de Requena (subtram I: des del punt en què l'assagador s'endinsa en el terme municipal de Requena fins a la Charca de Poyatos).  
Ja que les operacions de fitació de l'amollonament parcial de l'assagador Reial d'Hortolà al seu pas pel terme municipal de Requena (subtram I) van tindre lloc el dia 4 d'octubre de 2005 segons el que ha anunciat el Diari Oficial de la Comunitat Valenciana núm. 5089, de data de 9 de setembre de 2005 i el que s'ha notificat als limítrofs i organismes interessats.  
Ja que dins del període d'exposició pública i de tràmit d'audiència a què va ser sotmés l'expedient d'amollonament del camí ramader assagador Reial d'Hortolà al seu pas pel terme municipal de Requena (subtram I), no es va presentar cap al·legació a la referida Proposta d'amollonament.  
Ja que la Direcció General de Gestió del Medi Natural proposa l'aprovació de l'amollonament d'acord amb els termes que figuren en l'expedient.  
Vist l'informe de l'Àrea Jurídica de la conselleria de Territori i Habitatge.  
Atés que s'han complit en l'expedient els tràmits assenyalats per la Llei 3/1995, de 23 de març, de camins ramaders, i la Llei 30/1992, de 26 de novembre, modificada per la Llei 4/1999, de 13 de gener, reguladora del règim jurídic de les administracions públiques i del procediment administratiu comú, i la resta de legislació aplicable al cas.  
Atés el que disposa el Decret 8/2004, de 3 de setembre, del president de la Generalitat, per mitjà del qual s'assignen competències a la Presidència i a les conselleries amb competències executives, i en la Llei 14/2003, de 10 d'abril, de patrimoni de la Generalitat Valenciana, correspon a la conselleria de Territori i Habitatge l'aprovació de l'amollonament dels camins ramaders, resolc:  
Article 1  
Aprovar l'amollonament parcial del camí ramader assagador Reial d'Hortolà, al seu pas pel terme municipal de Requena (subtram I: des de l'inici del terme de Requena, procedent del de Venta del Moro, fins a la Charca de Poyatos), les característiques del qual són les següents:  
NOM: Assagador Reial d'Hortolà  
TERME MUNICIPAL: Requena  
SUBTRAM EN EL TERME MUNICIPAL: Subtram I  
MARGE FITAT: ambdós  
AMPLÀRIA: Legal de 75 metres  
TIPUS DE MOLLONS: Hi ha mollons de primer ordre i mollons de segon ordre.  
Característiques dels mollons: Els mollons estan fabricats en ciment pòrtland gris amb armadura buixardada a cinc cares, amb forma troncopiramidal. Les dimensions dels mollons són: la seua base superior és de 20x15 cm i la seua base inferior és de 30x20 cm, l'altura dels mollons és de primer ordre de 110 cm i la dels mollons de segon ordre de 70 cm. En la base superior de cada fita, estan gravades les lletres RN (xarxa nacional) i en la cara frontal VP (camí ramader), pintat de lletres en negre.   
Contra aquesta ordre, que esgota la via administrativa, pot interposar-se recurs potestatiu de reposició en el termini d'un mes, comptador des de l'endemà a la publicació en el Diari Oficial de la Comunitat Valenciana, davant del conseller de Territori i Habitatge, o ser impugnat directament davant de l'ordre jurisdiccional contenciós administratiu (art. 116 de la Llei 30/1992, de règim jurídic de les administracions públiques i del procediment administratiu comú) sense perjudici que els interessats puguen interposar qualsevol altre recurs que estimen procedent.  
València, 6 de novembre de 2006.- El conseller de Territori i Habitatge: Esteban Gonzalez Pons